*А1. Адзначце складаназлучаныя сказы, паміж часткамі якіх трэба паставіць коску:*

1. Мінула залатая восень і за ёю прыйшла з траскучымі маразамі бялюткая зіма.
2. Поле і росны луг.
3. Зноў бэзам светлы май расквечаны і салаўі шчыруюць у хмызняках.
4. Кранецца слыху народная песня і ажывае душа.
5. Краса прыгледзіцца а розум заўсёды будзе ў цане.

*А2. Адзначце складаназалежныя сказы, у якіх на месцы пропуску (пропускаў) трэба паставіць коску (коскі):*

1. Я не раз заўважаў, што\_\_\_калі зацвіў падбел, то цяпло не за гарамі.
2. Каб маладыя дрэўцы хутчэй прыжыліся\_\_\_трэба іх паліваць кожны дзень.
3. За дваццаць кіламетраў ад Глыбокага раскінулася возера Мнюта\_\_\_на беразе якога ёсць дзесяць старажытных курганоў.

4)Шпачок\_\_\_тякі жыў у садзе Дома пісьменнікаў\_\_\_умеў пераймаць стук друкавальнай машынкі.

5) Вясною клён страпянуў веццем, выпраміўся і ўбачыў са сваёй вышыні тое, што
сніў усю доўгую завейную зіму\_\_\_і што ў снах уяўлялася яркім, каляровым.

*А3. Адзначце бяззлучнікавыя складаныя сказы, у якіх на месцы пропуску трэба паставіць двукроп'е:*

1)Неспадзявана я для сябе адкрыла\_\_\_мая самая любімая кветка — сціплы васілёк.

1. Прыкладзеш трыпутнік да раны\_\_\_боль сунімецца.
2. Прастаіць верасень сухі\_\_\_не чакай ранняй зімы.
3. Зрываць ягадкі з ажыны няпроста\_\_\_расліна гэта мае вострыя калючкі.
4. У кожнай травінкі ёсць свой пах\_\_\_кожная птушачка робіць свой узмах.

*А4. Адзначце сцверджанні, якія адпавядаюць наступнаму сказу:*

Паэзія Алеся Разанава, які з'яўляецца майстрам квантэмаў, вершаказаў, пункціраў лічыцца інтэлектуальнай, глыбока філасофскай і гэта зразумела: яна поўная роздуму над праблемамі, што спрадвеку хвалююць чалавецтва.

1. У сказе пастаўлены ўсе неабходныя знакі прыпынку;
2. у сказе не хапае дзвюх косак;
3. у сказе не хапае толькі адной коскі;
4. у сказе няправільна пастаўлена двукроп'е;
5. сказ з'яўляецца складаным з рознымі відамі сувязі частак.

*А5. Адзначце сцверджанне, якое адпавядае сказу з простай мовай:*

«Без справы жыць, унучак, нельга, — паўтараў мне не раз дзядуля — Хто ў жыцці дбае, той і мае».

1. У сказе не хапае кропкі;
2. у сказе не хапае двукроп'я;
3. у сказе не хапае коскі;
4. простая мова няправільна заключана ў двукоссе;
5. у сказе пастаўлены ўсе неабходныя знакі прыпынку.